อาหารอิตาเลี่ยนอย่างแรกที่มาเสริฟคืออาหารจานนี้ ซึ่งที่สั่งก็เพราะว่าไม่คุ้นเคยกับคำว่า “ราวิโอลี่” และ “เนื้อรากู” ประเด็นคืออยากลองทานอะไรใหม่ๆ นั่นเอง ซึ่งได้ทานนั้นก็พอจะให้คำจำกัดความของ “ราวิโอลี่” ได้ว่ามันเป็นพาสตาชนิดหนึ่ง มีลักษณะเป็นแป้งแผ่นบางประกบกันและห่อไส้ข้างใน

ส่วนเจ้า Ragu นี่กินแล้วก็เหมือนกับเนื้อวัวนี่แหละ รสชาติของราวิโอลี่เนื้อรากู จานนี้จะมีความเข้มข้นและกลมกล่อมของส่วนผสมเครื่องเทศที่เด่นๆ เลยก็มีพริกไทยเป็นหลัก ไส้ที่อยู่ข้างในราวิโอลี่นุ่มลิ้มและอร่อยดี 